हॉलीवुड फिल्म ‘अवेंजर्स-इनफिनिटी वॉर’ सिनेमाघरों में रिलीज होने के साथ ही झंड़े गाड़ रही है। फिल्म को दर्शकों की ओर से पॉजिटिव रिस्पांस मिल रहा है, यही कारण है कि फिल्म मात्र 16 दिनों में 210 करोड़ का बिजनेस करने में सफल रही है। ‘अवेंजर्स-इनफिनिटी वॉर’ ने भारत की बड़ी फिल्मों ‘3 इडिएट्स’ (202 करोड़ रुपए), ‘हैप्पी न्यू ईयर'( 2015 करोड़), ‘गोलमाल अगेन'(206 करोड़) और ‘प्रेम रतन धन पायो'( 208 करोड़ रुपए) के कलेक्शन के आंकड़ो को भी पार कर लिया। इसलिए आंकड़े साबित करते हैं कि बॉक्स ऑफिस पर तीन खानों के ब्लॉकबस्टर पर ‘अवेंजर्स-इनफिनिटी वॉर’ भारी साबित हुई है। फिल्म के लोगों के बीच क्रेज को देखने से लगता है कि फिल्म तीसरे हफ्ते के अंत तक बॉक्स ऑफिस पर 220 करोड़ रुपए का बिजनेस करने में सफल हो सकती है।